Številka: 4115-0001/2023

Datum: 8. 12. 2023

**Krajevnim skupnostim in osnovnim šolam v Mestni občini Novo mesto**

|  |  |
| --- | --- |
| **ZADEVA:** | **JAVNI POZIV za sofinanciranje nakupa in dobave igral in opreme z montažo v krajevnih skupnostih Mestne občine Novo mesto za leto 2024** |

Na podlagi 27. člena Statuta Mestne občine Novo mesto (DUL, št. 14/2019-UPB1) in Odloka o proračunu Mestne občine Novo mesto za leto 2024(DUL, št. 18/23), Mestna občina Novo mesto objavlja

**JAVNI POZIV za prijavo projektov krajevnih skupnosti in/ali osnovnih šol za sofinanciranje nakupa in dobave igral in opreme z montažo v krajevnih skupnostih Mestne občine Novo mesto za leto 2024**

**1. Predmet poziva**

Predmet poziva je sofinanciranje nakupa in dobave igral in opreme z montažo, večji investicijski posegi, popravila in zamenjave opreme na športnih in otroških igriščih, zasaditev dreves in sejanje trave, v Mestni občini Novo mesto v letu 2024.

**2. Okvirna višina razpisanih sredstev**

Višina sredstev, s katerimi bo MONM sofinancirala izvedbo projektov, je 56.000,00 EUR za leto 2024.

**3. Upravičeni prijavitelji**

Upravičeni prijavitelji so krajevne skupnosti in osnovne šole Mestne občine Novo mesto.

**4. Pogoji za prijavo**

**4.1. Splošni razpisni pogoji**

Razpis je namenjen sofinanciranju:

* nakupa in dobave igral in opreme vključno z montažo za vse kategorije občanov iz krajevne skupnosti,
* nakupa in zasaditve dreves, nakupa in sejanja trave.

**4.2. Pogoji za pridobitev sredstev**

Pogoj za sofinanciranje je zagotavljanje soudeležbe KS in/ali OŠ z lastnimi ali pridobljenimi sredstvi v višini 50%.

Prijava mora biti pisna (na priloženem obrazcu), predložena v razpisanem roku in mora obsegati:

* navedbo projekta s podatki o njegovi pomembnosti za življenje v krajevni skupnosti,
* projekt mora upoštevati uporabnike vseh starosti, ki živijo v KS,
* oceno stroškov in pregled zagotovljenih virov financiranja projekta v višini predračuna, s prikazom lastnih virov prijavitelja (sofinancerski viri, prispevki občanov in drugih sofinancerjev),
* druge podatke, za katere prijavitelj meni, da so pomembni za utemeljitev projekta.

**4.3 Pogoji za koriščenje sredstev**

Javno naročilo bo za vse prijavitelje izvedla občina. Izvajalec del bo izstavil dva računa, občina bo za izvedeno delo plačala 50% vrednosti, KS oz. OŠ pa tudi 50% vrednosti projekta.

Izplačilo bo izvedeno na podlagi izvedenega ogleda in podpisanega zapisnika o prevzemu. Ogleda se morajo udeležiti predstavnik občine, krajevne skupnosti in/ali osnovne šole in izvajalca.

**5. Izpolnjevanje pogojev**

Izpolnjevanje pogojev bo preverjala občinska uprava. Predlagatelji, ki bodo podali nepopolne vloge, bodo pozvani k dopolnitvi vlog. Rok za dopolnitev vloge je osem delovnih dni od prejema obvestila o nepopolni vlogi.

**6. Merila**

* obseg razpoložljivih sredstev in realna finančna konstrukcija projekta,
* vrednost že izvedenih projektov v zadnjih 4 letih v posamezni krajevni skupnosti oz. šoli, financiranih iz proračuna Mestne občine Novo mesto,
* število občanov / uporabnikov bodočega projekta / javne dobrine,
* pri načrtovanju projekta so bile upoštevane vse starostne kategorije uporabnikov.

Mestna občina Novo mesto si pridržuje pravico, da ne razdeli vseh sredstev, odvisno od števila in kakovosti prejetih prijav.

Mestna občina Novo mesto si pridržuje pravico, da v soglasju s krajevno skupnostjo/osnovno šolo spremeni prejeto vlogo oz. projekt, če oceni, da so dejanske potrebe po igralih ali drugih vadbenih napravah in opremi drugačne od prijavljenega projekta.

**7. Rok in način prijave**

Rok za prijavo je **do 15. 2. 2024.**

Vlogo za sofinanciranje projekta je potrebno poslati v zaprti ovojnici na naslov:

**Mestna občina Novo mesto, Seidlova cesta 1, 8000 Novo mesto**

**Na zaprti ovojnici mora biti napisano:**

- naslov prijavitelja (na zadnji strani),

- naslov Mestne občine Novo mesto (na sprednji strani),

- na sprednji strani oznaka:

**»PRIJAVA NA JAVNI POZIV – OTROŠKA IN ŠPORTNA IGRIŠČA 2024«**

**7. Poraba sredstev**

Odobrena sredstva morajo biti porabljena v letu 2024.

**8. Obveščanje prijaviteljev**

Mestna občina Novo mesto bo krajevne skupnosti in/ali osnovne šole obvestila o rezultatih poziva najkasneje v 30 dneh od prejema popolne vloge. Krajevne skupnosti in/ali osnovne šole bodo pozvane k sklenitvi pogodb o sofinanciranju projektov za leto 2024.

**9. Dodatne informacije**

Kontaktna oseba za podajanje informacij:

Ivica Menger, tel. št. 07 39 39 211, e-pošta: ivica.menger@novomesto.si

|  |  |  |
| --- | --- | --- |
|  |  | mag. Gregor Macedoni, l.r. |
|  |  | ŽUPAN |
|  |  |  |

Priloga:

* Obrazec za prijavo na Javni poziv za sofinanciranje nakupa in dobave igral in opreme z montažo na športnih in otroških igriščih v Mestni občini Novo mesto v letu 2024